**Protodinastički period Egipta** ili **Nakada III**, zvana i **Nulta dinastija** bila je posljednja faza Kulture Nakada.

To je bio relativno kratki period koji je trajao od 3200. pne. do 3000. pne. doba kad je počeo proces ujedinjenja Egipta. 
U tom periodu pojavljaju se i prvi hijeroglifi - pločice pronađene u grobnici U-j iz Abidosa (oko 3150. pne.)

Karakteristike
--------------

U tom periodu postojala je značajna razlika između Gornjeg i Donjeg Egipta. Prema nekim procjenama u tom vremenu se u Gornjem Egiptu izredalo na vlasti nekih trinaest kraljeva iz Hierakonpolisa. Od njih je nažalost identificirano samo nekoliko posljednjih. Oni su dobijali imena po životinjama, taj običaj je bez sumnje bio u vezi sa totemom njihova rodnog grada. 
Vladar je tretiran kao personificirani bog i nosio je Hedžet (bijelu krunu Gornjeg Egipta). Taj običaj da se vladara tretira kao boga, usvojili su i kasniji faraoni koji su se smatrali sinovima boga Ra.

Djela primijenjene umjetnosti iz toga doba, kao što je Glava buzdovana kralja Škorpiona sugeriraju da je to bila prilično ratoborna grupa.

|  |
| --- |
| **Dinastije faraona  starog Egipta** |
| **predinastički Egipat** |
| **protodinastički period** |
| **rani dinastički period** |
| 1. 2. |
| **Staro kraljevstvo** |
| 3. 4. 5. 6. |
| **prvi prelazni period** |
| 7. 8. 9. 10. |
| 11. (*samo Teba*) |
| **srednje carstvo** |
| 11. (*ceo Egipat*) |
| 12. 13. 14. |
| **drugi prelazni period** |
| 15. 16. 17. |
| **Novo carstvo** |
| 18. 19. 20. |
| **treći prelazni period** |
| 21. 22. 23. 24. 25. |
| **kasni period** |
| 26. 27. 28. |
| 29. 30 31. |
| **Grčko-rimski period** |
| Ptolomejska dinastija-Rimsko Carstvo |

U isto to vrijeme u Donjem Egiptu sistem je bio birokratskiji sa više slobodne trgovine, moćne familije vladale su malim područjima i čini se da nije postojala kruta hijerarhija. 
Njegovi vladari nosili su Dešret (crvenu krunu) Donjeg Egipta). Na Kamenu iz Palerma uklesano je sedam kraljeva Donjeg Egipta, ali se o njima malo zna, pa poneki sumnjaju da su ikada postojali. Općeprihvaćena činjenica je da je Buto bio najveći i najvažniji grad, i da su postojali i drugi centri kao što je Maadi. Usprkos tome Gornji Egipat je neobično snažno utjecao na umjetnost i ekonomiju Donjeg Egipta, jer je gotovo sva grnčarija pronađena u tom periodu bila iz Gornjeg Egipta.

Božanstva Horus i Nekbet iz El Kaba (sa glavom supa) bili su zaštitnici Gornjeg Egipta dok su Set i Vadžet (sa glavom Kobre) bili zaštitnici Donjeg Egipta.

Kad su te dvije zemlje ujedinjene, spojeni su i Sup i Kobra kako bi simbolizirali faraonovu dominaciju nad obje zemlje. Neki egiptolozi teoretiziraju da su Horusove pristaše (predvođeni Narmerom ili Hor Ahom) pobijedili pristaše Seta i učinili da Hierakonpolis postane najmoćniji grad, a Horus najviše 
božanstvo. Zbog toga je faraon bio živi Horus.

Na Narmerovoj paleti prikazan je faraon sa Pšentom (kruna) Gornjeg i Donjeg Egipta) ali i Horus koji dominira personificiranom močvarom za koju se misli da predstavlja Donji Egipat.

Povezano
--------

* Kultura Nakada

Izvori
------

1. 1 2 3 4 5 6 7 8 9  „*Naqadan Culture- Naqada III*" (engleski). Ancient Egypt Online. Pristupljeno 27.9. 2020.
2. ↑  „*Naqada III*" (engleski). UCL. Pristupljeno 27.9. 2020.

Vanjske veze
------------

***Protodinastički period Egipta*** na Wikimedijinoj ostavi

* *Naqada III* (`en`)
* *Naqadan Culture- Naqada III* (`en`)